EARTH เลื่อนส่งงบฯ Q2/60-งวด 6 เดือน แจงข้อมูลไม่ครบ หลังตั้งอีวายทำแผนได้เพียง 9 วัน
EARTH เลื่อนส่งงบฯ Q2/60-งวด 6 เดือน แจงข้อมูลไม่ครบ หลังตั้งอีวายทำแผนได้เพียง 9 วัน
29 ก.ย. 2560

บริษัท เอ็นเนอร์ยี่ เอิร์ธ จำกัด (มหาชน) หรือ EARTH เปิดเผยว่า บริษัทขอเลื่อนการนำส่งงบการเงิน สำหรับงวดสามเดือนและหกเดือน สิ้นสุดวันที่ 30 มิถุนายน 60 ออกไปอีกระยะหนึ่ง จากก่อนหน้านี้ที่บริษัทฯได้เคยขอเลื่อนนำส่งงบการเงินเป็นภายในวันที่ 29 กันยายน 60
สาเหตุเนื่องจากศาลล้มละลายกลางได้มีคำสั่งฟื้นฟูกิจการของบริษัทฯ และตั้งบริษัท อีวาย คอร์ปอเรท แอดไวซอรี่ เซอร์วิสเซส จำกัด (อีวาย) เป็นผู้ทำแผนเมื่อวันที่ 21 กันยายน 2560
โดยขณะนี้อีวายเป็นผู้มีอำนาจในการบริหารจัดการกิจการและทรัพย์สินของบริษัทฯ ตามพระราชบัญญัติล้มละลาย พ.ศ. 2483 ด้วยเหตุที่อีวายเพิ่งได้รับการแต่งตั้งเป็นผู้ทำแผนของบริษัทฯ และจะต้องประสานงานกับบริษัท ไพร้ซวอเตอร์เฮาส์คูเปอร์ส เอบีเอเอส จำกัด ในฐานะผู้สอบบัญชีของบริษัทฯ  ทั้งนี้ หากมีความคืบหน้าเป็นประการใด บริษัทฯ จะเรียนให้ทราบโดยทันที